ART 096: 2017-05-16 In aansluiting by: Staan Antichris al nader…? | Siener van Rensburg - Artikels deur FH Pretorius. (Oupa Baard)
ART 096: 2017-05-16 In aansluiting by: Staan Antichris al nader…?
Ek was vir 'n lang tyd stil gewees en ek weet nou dat sommige lesers al begin dink het dat ek belangstelling verloor het. Dit was egter nie regtig so gewees nie. Ek is nie so seker dat ek persoonlik verantwoordelik was hiervoor nie, maar ek vra nietemin om verskoning vir die stiltes. Weet dan net dat ek dit self nie altyd kan verduidelik nie. Hoe sal ons in elk geval regtig weet wat ons motiveer om te doen wat ons doen? Is dit iets uit die verlede wat 'n mens dryf, of dalk 'n droom wat 'n mens in wording probeer werk? Dit is nie altyd so makllik om te kan sê nie, maar ek skryf in elk geval nie om sommer maar net 'iets' te skryf nie. Hierdie artikels, saam met my boeke, is nie 'n soort gewildheidskompetisie vir my nie en ek skryf slegs as ek daardie sekere 'drang' daartoe voel. Die leser kan egter aanvaar dat wat ek hier te sê het opreg bedoel word, wáárom ek dit dan ookal doen, of selfs wáárom die stiltes tussen artikels dan ook soms lank word.
Die tye waarin ons leef is baie, baie moeilik vir ons. Ek kwalifiseer ook al om as 'n oudste van die volk gereken te kan word, en al wat ek maar in daardie hoedanigheid kán sê is: Hou moed en hou uit! Die einde van die gemors rondom ons is al soveel nader as toe ek 'amptelik' in 2004 daaroor begin skryf het. Daar is nog 'n opdraande of twee aan die kom voordat die tyd vir ons vrywording by Prieska gekom het, maar ons het nie meer oneindig ver om te gaan tot dáár nie! AS my vooruitskatting korrek is, en ek erken dat daar geen waarborg is hiervoor nie, behoort ons ons nuwe (en finale) leier so teen middel Maart 2019 by Prieska aan te stel. Op daardie punt sal al die fisieke aanslae op ons, al die swaarkry, en al die vernederings wat op ons afgedwing word, vir altyd verby wees! Die kragte wat ons volk al soveel honderde jare vervolg en probeer uitwis sal dan binne 'n week of twee daarna finaal vernietig word, en ons sál as 'n gelowige Verbondsvolk oorleef! Die Bybel het NIE verniet deur Bileam in Num 23, deur Dawid in Ps 22:32 en Ps 102:19 en ook in Jes 43:21 geprofeteer oor die 'volk wat nog gebore moet word' NIE, en die Gelofte wat daardie volk uiteindelik in 1838 afgelê het, het ook NIE in isolasie plaasgevind NIE! Ons sal heeltemal vry word: Glo dit gerus en lewe voluit elke dag!
Hou moed, ons is amper daar…en beskerm en ondersteun mekaar asseblief langs hierdie pad. Ons het mekaar nodig in hierdie dae van erge verdrukking en gerugte van uitwissing en die enigste manier om lewend anderkant uit te kom is om mekaar in opregte naasteliefde te ondersteun op die stuk pad wat ons nog tot by Prieska moet loop. Ons kan in elk geval tog nêrens anders gelukkig wees as nét bymekaar binne die intieme omhelsing en beskerming van ons volkwees nie! Ons kan tog ook nêrens anders oorleef nie!
Maar kom ons gaan nou aan met vandag se artikel, want ek glo die inhoud daarvan dui 'n vêrdere mylpaal aan op ons pad na daardie toekoms. Hierdie kennis sal ons oënskynlik nie juis baat op 'n onmiddellike basis nie, dit is so, maar verwerkte inligting is altyd die basis van kennis, wat nie net sinvolle vooruitbeplanning moontlik maak nie, maar wat ook insig in die ontwikkelende situasie bring. Al hierdie dinge saam gee die begrip, wysheid en die lydsaamheid waarsonder ons nie sal kan oorleef nie. Vandag se artikel streef dan ook daarna om juis hierdie punt te bereik.
Dit gaan nie help om ons huidige en komende probleme te wil wegpraat nie, want dan gaan die ontnugtering en die chaos vorentoe soveel groter wees. Die saak rondom die Antichris is een van hierdie 'baie werklike' komende situasies, en vandag se artikel wil hierdie spesifieke saak nog verder oopmaak. Die verskil tussen hierdie artikelblad en ander mense se bloedstollende idees oor Siener is natuurlik dat hierdie een minstens oplossings vir ons probleme wil voorstel en nie wil vassteek en bly hamer op die bloedlating en doodslag wat 'enige oomblik op die blanke kan losbars nie'. Ek kan nie eers begin dink hoeveel sulke leidrade ek reeds voor my volk neergelê het nie, en die leser moet weet dat daar nog meer daarvan sal kom soos die tyd daarvoor aanbreek! Geweegde kennis en insig dryf altyd kunsmatig-geskepte vrees uit, en dit is veral waar ten opsigte van die bloedstollende stories wat oor Siener se visioene versprei word!
Nou, ek is op grond van sekere inligting in die Skrif van mening dat die Antichris nie werklik 'n probleem vir ons volk en ons deel van die wêreld sal inhou nie. Maar sy bestaan en sy openbaarmaking is wel baie belangrik vir enige poging om 'n tydskaal van gebeure af te lei. En asseblief, moenie die teologiese nonsens glo dat ons nie hierdie inligting mag probeer oopkrap nie. Dit was, en is nog steeds, satanies bose lering en voorskrifte wat aanvanklik by die verloopte bose Farisitiese 'priesters' van die Judaïsme begin het, en wat later deur die ewe bose Rooms-Katolieke kerk voortgesit is. Die doel hiermee is nog steeds om die gelowiges te ondergrawe met vals inligting en deur vrees te manipuleer met die uiteindelike doel om hulle uit te wis! Ek glo, inteendeel, dat ons juis hierdie aanwysers vanaf ons Vader ontvang het sodat ons voorbereid kan wees vir wat kom. Siener word byvoorbeeld óf grotendeels verdraai, óf doodgeswyg, maar sy visioenêre verhaal dui baie duidelik aan hoe ons aan die smeltkroes kan ontsnap…as ons mense maar net bereid sal wees om te begin krap daaraan, of dan minstens wil begin hoor wat die uwe daaroor te sê het! Dit kan só baie lewens spaar as dit reg gebruik word! Dit is trouens na my mening juis waarom ons hierdie verhaal ontvang het!
Maar nou goed, daar is 'n ou spreekwoord wat sê: Praat van die die duiwel dan trap jy op sy stert, en ek dink dit het nogal so gebeur tussen ART 095 van 2017-05-11 en vandag s'n. Die twee koppel vir my direk aanmekaar en daarom het ek vandag se artikel gemerk as Art 095b
Dit gaan nog steeds oor Baron K-T zu Guttenberg. Ek wil nie sê dat hy sónder enige twyfel daardie pylstert is nie, dit kan nog steeds verkeerd wees, maar juis hy het vanoggend onverwags wéér onder my voet beland. En ja, dit begin al meer lyk of hy inderdaad dié man is waarna ons soek. Hy sal, volgens alle aanduidinge minstens baie intiem te doen hê met die organisasie wat die Antichris gaan voortbring. Die video van sy geliefkoosde musiekgroep spreek in hierdie opsig boekdele van die man se karakter, sy belangstellings, sy binnewerke en inderdaad sy volledige geloofstelsel. Besluit maar vir uself wat om daarmee te maak…
Ek het in die vorige artikel gesê dat ek 'n 'Google alert' oor hom aangeskakel het, en toe ek vanoggend my rekenaar aansit was hy skielik weer voor my. Hierdie keer het dit gewys dat hy ook heeltemal stilweg besig was om op ander maniere in te grawe as bloot net op die internasionale politieke terrein. Die gedagte is egter glad nie vreemd nie, want politiek en ekonomie loop tog saam soos twee bene aan dieselfde lyf. Vandag se (blits-) artikel vra onder andere dan ook die vrae óf die inligting in die mediaberig hieronder inpas by die strekking van Art 088 van 2016-05-13, en indien wel, hóé dit inpas. En dan natuurlik ook saam met al die ander artikels wat ek oor hierdie man én die onderwerp gedoen het. Ek dink nie ons moet die twee sake as onafhanklike voorkomste beskou nie en dit lyk nogal of Zu Guttenberg met albei te doen kan hê.
Hier is die betrokke berig oor sy stille doen en late en hoe dit die wêreld 'tussen die lyne' kan raak. Die res daarvan sal ons maar moet identifiseer en bespreek soos ons gaan. Ek het, om die waarheid te sê, reeds in my binnekamer begin wonder oor waarheen hy en sy span met die wêreld op pad is met hierdie stille poging. Ek dink ek weet, en dit sal waarskynlik 'n soort 'Bill Gates-plan' wees om die wêreld se monetêre stelsel te kaap. Ek vermoed dit kan dalk dieselfde soort beheer wees wat Gates met sy Microsoft oor die wêreld se rekenaarstelsels verkry het. Ons sal seker maar moet wag om te sien wat uit hierdie basiliskeier gaan uitbroei, maar ek verwag dat dit op die totale beheer van die wêreld se geldstelsel gaan uitloop: ek vermoed hy gaan alle geld en verwante rekenaarstelsels onverwags vervang met iets soos 'bitcoin' en dat hy die uitreiking en aanwending daarvan baie streng gaan beheer.
Met die nodige erkenning aan:
May 15, 2017 by Michael del Castillo
Long rumored to be a potential candidate to replace his former boss, German Chancellor Angela Merkel, zu Guttenberg last month revealed exclusively to CoinDesk that his firm had partnered with the State of Delaware's blockchain initiative to help bring a global tech cohort to the tiny US state. Now, he says his firm has taken on a "significant portion" of blockchain companies as clients and is consolidating those resources to focus on a concerted push to bring the technology to the world.